[{"text_idx": "#000000", "text": "IlmKalale! LoodusesLoomadKasulikRetseptid ajakirjastKatenevi pa\u0308evikudIXA blogiFoorumEesti Mets"}, {"text_idx": "#000001", "text": "KURB LO\u0303PP: ku\u0308lmal talveo\u0308o\u0308l hulkuva koera kaisus maganud metskits suri (28)"}, {"text_idx": "#000002", "text": "Loomakaitsja ja -pa\u0308a\u0308stja Heiki Valner jagas oma blogis imetabast lugu kodust po\u0303genenud koera ja metskitse so\u0303prusest. Kuigi koera jaoks lo\u0303ppes lugu o\u0303nnelikult ja ta jo\u0303udis koju tagasi, ei ja\u0308a\u0308nud paari teine pool \u2013 metskits \u2013 kahjuks elama."}, {"text_idx": "#000003", "text": "Valner kahtlustab, et metskits oli juba enne haige . \u201eKontrollida, mis temaga juhtus, ei saa \u2013 vo\u0303ibolla oli po\u0303hjuseks vale toit, vo\u0303ibolla mu\u0308rgistus. Igal juhul selge on see, et kits ka\u0308itus loomuvastaselt, midagi pidi tal ajus sassis olema, kui loomulik alalhoiuinstinkt niimoodi kadus,\u201c u\u0308tles ta Delfile."}, {"text_idx": "#000004", "text": "Metskits sisenes ko\u0303igepealt kohaliku elaniku aeda Viljandimaal, kust sealse koeraga vo\u0303eti ette u\u0308hine reis teise aeda, mis asus kilomeetrite kaugusel. Valneri so\u0303nul oli lootust, et kuna seal samas po\u0303llul elutses metskitsekari, leiab kitseke siiski omad u\u0308les ja u\u0308hineb nendega."}, {"text_idx": "#000005", "text": "Valner jagas aasta lo\u0303pus toredat to\u0303silugu metskitse ja koera seiklustest. \u201eMa ei lisa kohama\u0308a\u0308rust ega isikuid, sest metsloomade aitamine vo\u0303ib tugevat peavalu kaasa tuua. See vo\u0303ib metsikule elukale maksta lausa elu ja seeto\u0303ttu on targem teinekord vait olla,\u201c kirjutas ta."}, {"text_idx": "#000006", "text": "\u201eMida mo\u0303tleksite kui na\u0308eksite oma koduaeda sisenemas vo\u0303o\u0303rast lambakoera koos metskitsega? Mida arvaksite sellisest so\u0303prusest ja vaatepildist, kus looduslikud vaenlased u\u0308hta\u0308kki semutsevad, o\u0308o\u0308ku\u0308lmas teineteise kaisus rahumeeli magavad ja sooja jagavad?\u201c"}, {"text_idx": "#000007", "text": "Valneri so\u0303nul vo\u0303ib selline muinasjutuline so\u0303prus toimida, sest imesid juhtub just loomariigis pa\u0308ris tihti. Koer, kes ligi kuu aega tagasi a\u0308ra jooksis, on nu\u0308u\u0308dseks kodus tagasi."}, {"text_idx": "#000008", "text": "\u201eKitseke ilmselgelt igatseb veidi teistmoodi so\u0303brakest taga, aga Loomapa\u0308a\u0308stegrupp on no\u0303u ja jo\u0303uga nii metsaasukale kui hoolivale pererahvale toeks. Kas koer ja metskitseke olid ko\u0303ik see aeg koos? Vaevalt, aga nii on va\u0308hemalt paganama tore mo\u0303elda,\u201c nentis Valner."}]